ᱦᱤᱦᱤᱲᱤ_ᱯᱤᱯᱤᱲᱤ_ᱨᱮᱱᱟᱜ_ᱱᱤᱛᱚᱜᱟᱜ_ᱪᱤᱛᱟ.ᱨ
ᱦᱤᱦᱤᱲᱤ ᱯᱤᱯᱤᱲᱤ ᱨᱮᱱᱟᱜ ᱱᱤᱛᱚᱜᱟᱜ ᱪᱤᱛᱟ.ᱨ-:ᱯᱟᱛᱟᱞ ᱠᱷᱚᱱᱟᱜ ᱠᱤᱪᱩᱣᱟ. ᱨᱟᱡᱟ ᱫᱚ ᱫᱚᱨᱮᱭᱟ ᱫᱟᱜ ᱪᱮᱛᱟᱱ ᱨᱮ ᱦᱟᱥᱟ ᱨᱟᱠᱟᱵ ᱠᱟᱛᱮ ᱦᱤᱦᱤᱲᱤ ᱯᱤᱯᱤᱲᱤᱭ ᱵᱮᱱᱟᱣ ᱠᱮᱫ ᱡᱟᱭᱜᱟ ᱱᱤᱛᱚᱜᱟᱜ ᱫᱚ England ᱥᱟᱶᱛᱮ ᱜᱚᱴᱟ United kingdom ᱡᱟᱭᱜᱟ ᱠᱚ ᱠᱟᱱᱟ|ᱦᱤᱦᱤᱲᱤ ᱯᱤᱯᱤᱲᱤ ᱫᱚ ᱯᱩᱭᱞᱩ ᱢᱟ.ᱱᱢᱤ ᱥᱤᱨᱡᱚᱱ ᱴᱷᱟᱶ ᱠᱟᱱᱟ|ᱦᱤᱦᱤᱲᱤ ᱫᱚᱠᱚ ᱚᱞ ᱠᱮᱫ-ᱟ HIHILI ᱟᱨ ᱚᱱᱟᱫᱚ ᱯᱟᱲᱦᱟᱣ ᱡᱚᱠᱷᱮᱡ ᱩᱪᱨᱟ.ᱣᱮᱱᱟ ᱦᱤᱦᱤᱞᱤ|ᱛᱟᱭᱚᱢ ᱵᱤᱫᱟ.ᱞ  HIHILI ᱫᱚ ᱠᱷᱟᱴᱚ ᱛᱮᱠᱚ ᱚᱞ ᱠᱮᱫ-ᱟ HILL ᱟᱨ ᱯᱟᱲᱦᱟᱣ  ᱡᱚᱠᱷᱮᱡ ᱩᱪᱨᱟ.ᱣ ᱮᱱᱟ ᱦᱤᱞ|ᱦᱤᱦᱤᱲᱤ ᱞᱟ.ᱭ ᱞᱮᱠᱷᱟᱱ ᱫᱚ ᱵᱩᱡᱷᱟ.ᱣᱜ ᱠᱟᱱᱟ ᱯᱩᱭᱞᱩ ᱢᱟ.ᱱᱢᱤ ᱯᱤᱞᱪᱩ  ᱦᱟᱲᱟᱢ ᱟᱨ ᱯᱤᱞᱪᱩ ᱵᱩᱰᱷᱤ ᱛᱤᱠᱤᱱ ᱡᱟᱱᱟᱢ ᱴᱷᱟᱶ ᱵᱩᱨᱩ ᱞᱚᱫᱚᱢ ᱟᱨ ᱚᱱᱟᱛᱮ ᱵᱩᱨᱩ ᱞᱚᱫᱚᱢ ᱫᱚ ᱦᱤᱞ ᱢᱮᱱᱛᱮ ᱠᱚ ᱢᱮᱛᱟᱫ-ᱟ| ᱟᱫᱚ ᱫᱷᱟ.ᱨᱛᱤ ᱨᱮ ᱢᱮᱱᱟᱜ ᱟᱠᱟᱫ ᱥᱟᱱᱟᱢ ᱵᱩᱨᱩ ᱞᱚᱫᱚᱢ ᱥᱮ ᱟᱨᱵᱟᱝ ᱞᱚᱫᱽᱢᱟ ᱵᱩᱨᱩ ᱠᱚᱫᱚ  ᱦᱤᱞ ᱧᱩᱛᱩᱢᱛᱮ ᱵᱟᱰᱟᱭᱮᱱᱟ|ᱯᱩᱭᱞᱩ ᱩᱛᱟ.ᱨ ᱫᱚ ᱱᱤᱛᱚᱜᱟᱜ England  ᱡᱟᱭᱜᱟ ᱨᱮᱜᱮ ᱯᱟᱛᱟᱞ ᱠᱷᱚᱱᱟᱜ ᱚᱛ ᱦᱟᱥᱟ  ᱫᱚ ᱨᱟᱠᱟᱵ ᱞᱮᱱᱟ| ᱛᱟᱭᱱᱚᱢ ᱛᱮ  ᱫᱷᱟ.ᱨᱛᱤ ᱜᱚᱴᱟ ᱚᱱᱟ ᱚᱛ ᱦᱟᱥᱟ ᱫᱚ ᱪᱷᱟᱨᱟᱣ ᱮᱱᱟ|ᱚᱱᱟᱛᱮ ᱫᱷᱟ.ᱨᱛᱤ  ᱨᱮᱱᱟᱜ  ᱥᱟᱱᱟᱢ  ᱞᱚᱫᱽᱢᱟ ᱵᱩᱨᱩᱠᱚ  ᱯᱤᱞᱪᱩ ᱛᱤᱠᱤᱱᱟᱜ ᱦᱤᱦᱤᱲᱤ ᱫᱚ ᱵᱟᱝ  ᱠᱟᱱᱟ|ᱯᱤᱞᱪᱩ ᱛᱤᱠᱤᱱᱟᱜ ᱡᱟᱱᱟᱢ  ᱞᱚᱫᱽᱢᱟ ᱵᱩᱨᱩ ᱫᱚ ᱢᱤᱫᱴᱟᱝ ᱜᱮᱭᱟ ᱟᱨ ᱚᱱᱟᱛᱮ ᱚᱱᱟᱠᱚᱫᱚᱠᱚ ᱢᱮᱠᱟᱫ-ᱟ ᱮᱸᱜᱟᱛ ᱞᱚᱫᱚᱢ ᱟᱨᱵᱟᱝ  ᱮᱸᱜᱟ(Enga)ᱞᱚᱫᱚᱢ (lodom/land)ᱟᱨ ᱚᱱᱟ enga+lodam /landᱜᱮ ᱦᱩᱭᱮᱱᱟ england ᱟᱨ ᱱᱚᱣᱟ ᱨᱮᱱᱟᱜ ᱢᱮᱱᱮᱛ ᱫᱚ ᱦᱩᱭᱮᱱᱟ motherland(ᱯᱩᱭᱞᱩ ᱢᱟ.ᱱᱢᱤ ᱡᱟᱱᱟᱢ ᱚᱛ ᱦᱟᱥᱟ)=A plain land on the base of hill,ᱢᱮᱱᱫᱚ  ᱵᱩᱨᱩ ᱪᱮᱛᱟᱱ ᱨᱮ ᱢᱮᱱᱟᱜ ᱟᱠᱟᱫ  ᱥᱚᱱᱟᱢ ᱚᱛ  ᱦᱟᱥᱟ ᱡᱟᱭᱜᱟ  ᱢᱮᱱᱫᱚ ᱦᱤᱦᱤᱲᱤ  ᱯᱤᱯᱤᱲᱤ ᱵᱩᱨᱩ ᱞᱚᱫᱚᱢ  ᱟᱨ ᱵᱟᱝ ᱞᱚᱫᱽᱢᱟ ᱵᱩᱨᱩ|england ᱫᱚ ᱥᱟᱱᱛᱟᱲᱤ ᱟ.ᱲᱟ. ᱥᱮ ᱥᱟᱱᱛᱟᱲᱤ ᱨᱚᱲ  ᱠᱟᱱᱟ ᱟᱨ ᱚᱱᱟᱠᱷᱚᱱ  ᱵᱟᱰᱟᱭᱚᱜ-ᱟ ᱮᱛᱚᱦᱚᱵ  ᱢᱟ.ᱱᱢᱤ  ᱠᱚᱣᱟᱜ ᱮᱛᱚᱦᱚᱵ  ᱨᱚᱲ ᱡᱟᱦᱟᱸ  ᱦᱤᱦᱤᱲᱤ ᱯᱤᱯᱤᱲᱤ ᱨᱮ ᱛᱟᱦᱮᱸ ᱠᱟᱱᱟ,ᱚᱱᱟ ᱨᱚᱲᱛᱮ  ᱱᱤᱛᱚᱜ ᱠᱚ ᱨᱚᱯᱚᱲ ᱠᱟᱱᱟ ᱥᱟᱱᱛᱟᱲᱤ ᱦᱚᱲ ᱠᱚᱜᱮ ᱟᱨ  ᱥᱟᱱᱛᱟᱲ ᱨᱚᱲ ᱟᱨᱵᱟᱝ ᱥᱟᱱᱛᱟᱲᱤ ᱯᱟ.ᱨᱥᱤ ᱛᱮᱜᱮ ᱦᱤᱦᱤᱲᱤ ᱯᱤᱯᱤᱲᱤ ᱨᱮ ᱯᱤᱞᱪᱩ ᱦᱟᱲᱟᱢ ᱟᱨ ᱯᱤᱞᱪᱩ ᱵᱩᱰᱷᱤ ᱥᱟᱶᱛᱮ  ᱜᱤᱫᱨᱟ,ᱠᱚ ᱛᱟ.ᱠᱤᱱ ᱫᱚᱠᱚ ᱨᱚᱯᱚᱲ ᱠᱟᱱ ᱛᱟᱦᱮᱸᱫ|ᱚᱱᱟᱛᱮ ᱥᱟᱱᱛᱟᱲ ᱦᱚᱲ ᱠᱚᱜᱮ ᱯᱤᱞᱪᱩ ᱦᱟᱲᱟᱢ ᱟᱨ ᱯᱤᱞᱪᱩ ᱵᱩᱰᱷᱤ ᱨᱤᱱ ᱜᱟᱬᱟ ᱠᱚᱫᱚᱠᱚ ᱢᱮᱛᱟᱦᱟᱠᱚ ᱠᱟᱱᱟ|ᱚᱱᱟᱠᱚᱫᱚ ᱱᱤᱛᱚᱜ  ᱥᱟᱱᱛᱟᱲ ᱦᱚᱲ ᱠᱚᱴᱷᱮᱱ ᱧᱮᱞ ᱦᱚᱸ ᱧᱮᱞᱚᱜ  ᱠᱟᱱᱟ|ᱫᱷᱟ.ᱨᱛᱤᱫᱚ ᱡᱚᱞᱟᱥᱚᱭ ᱜᱮ ᱛᱟᱦᱮᱸ ᱠᱟᱱᱟ,ᱢᱮᱱᱫᱮ ᱫᱟᱜ ᱟᱨ ᱫᱟᱜ ᱜᱮ ᱛᱟᱦᱮᱸ ᱠᱟᱱᱟ|ᱚᱛ ᱦᱟᱥᱟᱜᱮ ᱵᱟᱝ ᱛᱟᱦᱮᱸ ᱠᱟᱱᱟ|ᱠᱤᱪᱩᱣᱟ. ᱨᱟᱡᱟᱜᱮ ᱯᱟᱛᱟᱞ ᱠᱷᱚᱱᱟᱜ ᱦᱟᱥᱟᱭ ᱨᱟᱠᱟᱵ ᱠᱮᱫ-ᱛᱮ ᱫᱷᱟ.ᱨᱛᱤᱵᱮᱱᱟᱶᱮᱱᱟ ᱢᱮᱱᱛᱮ ᱥᱟᱱᱛᱟᱲ ᱠᱚᱣᱟᱜ ᱠᱟᱨᱟᱢ ᱵᱤᱱᱛᱤ ᱮᱢᱟᱱ ᱠᱚᱨᱮ ᱱᱤᱛᱚᱜ ᱦᱚᱸᱠᱚ ᱞᱟ.ᱞᱟ.ᱭ ᱠᱟᱱᱜᱮᱭᱟ|ᱯᱟᱛᱟᱞ ᱠᱷᱚᱱ ᱠᱤᱪᱩᱣᱟ. ᱨᱟᱡᱟᱭ ᱨᱟᱠᱟᱵ ᱟᱠᱟᱫ ᱚᱛ ᱦᱟᱥᱟᱠᱚ ᱱᱤᱛᱚᱜ ᱦᱚᱸ ᱧᱮᱞᱚᱜᱚᱜ -ᱟ England ᱨᱮ|ᱠᱤᱪᱩᱣᱟ. ᱨᱟᱡᱟᱭ ᱨᱟᱠᱟᱵ ᱞᱮᱫ ᱯᱟᱛᱟᱞ ᱨᱮᱱᱟᱜ ᱚᱛ ᱦᱟᱥᱟ England ᱨᱮᱱᱟᱜ ᱫᱚᱨᱮᱭᱟ ᱛᱟᱞᱟᱨᱮ ᱠᱚᱢ ᱥᱮ ᱠᱚᱢ ᱕᱐᱐᱐ ᱜᱟᱱ ᱫᱚᱨᱮᱭᱟ ᱰᱷᱤᱯ ᱞᱮᱠᱟᱛᱮ ᱱᱮᱱᱟᱜ-ᱟ ᱢᱮᱱᱛᱮ ᱛᱤᱱᱟ.ᱜ ᱜᱟᱱ ᱦᱚᱲ ᱠᱚ ᱢᱮᱱᱟ| ᱚᱱᱟᱠᱚ ᱞᱮᱠᱷᱟ  ᱟ,ᱰᱤᱜᱮ ᱟᱸᱴ ᱠᱟ.ᱢᱤ ᱠᱟᱱ ᱨᱮᱦᱚᱸᱜᱮ ᱑᱐᱐᱐ ᱠᱷᱚᱱᱫᱚ  ᱵᱟᱝ ᱠᱚᱢᱚᱜ-ᱟ ᱢᱮᱱᱛᱮ ᱧᱮᱞ ᱛᱮ ᱟᱭ ᱩᱢᱟ.ᱱᱚᱜ-ᱟ|Engkand ᱫᱤᱥᱚᱢ ᱦᱚᱸ ᱯᱩᱨᱟ.ᱯᱩᱨᱤᱜᱮ ᱫᱚᱨᱮᱭᱟ ᱛᱟᱞᱟᱨᱮ ᱢᱮᱱᱟᱜ ᱟᱨᱟᱫ-ᱟ ᱟᱨᱵᱩᱨᱩ ᱞᱚᱫᱚᱢ  ᱠᱚᱛᱮᱦᱚᱸ ᱯᱮᱨᱮᱡ ᱢᱮᱱᱟᱜ ᱟᱠᱟᱫ-ᱟ|ᱞᱮᱠᱷᱟ ᱞᱮᱠᱷᱟᱱ ᱕᱖ ᱜᱚᱴᱟᱝ ᱜᱟᱱ ᱩᱥᱤᱞ  ᱵᱩᱨᱩ United kingdom(UK)ᱨᱮ ᱢᱮᱱᱟᱜ ᱟᱠᱟᱫ-ᱟ ᱟᱨ ᱥᱟᱶᱛᱮ  Scotland  ᱨᱮᱦᱚᱸ ᱢᱮᱱᱟᱜ ᱟᱠᱟᱫ-ᱟ|England, scotland ᱟᱨ ᱵᱟᱝ  Ireland ᱮᱢᱟᱱ  ᱧᱩᱛᱩᱢ ᱨᱮᱱᱟᱜ ᱢᱩᱪᱟ,ᱫᱨᱮ Land /Ladom ᱚᱞ  ᱧᱮᱞᱠᱟᱛᱮ ᱵᱟᱰᱟᱭᱚᱜ-ᱟ ᱚᱱᱰᱮᱱᱟᱜ ᱴᱷᱟᱶ  ᱨᱮᱱᱟᱜ ᱧᱩᱛᱩᱢ  ᱢᱩᱪᱟ.ᱫ ᱨᱮ ᱞᱚᱫᱚᱢ  ᱫᱚᱠᱚ ᱚᱞ ᱛᱚᱨᱟᱭᱮᱫ ᱛᱟᱦᱮᱸ ᱠᱟᱱᱟ|United kingdom (UK)| ᱨᱮᱱᱟᱜ  map  ᱧᱮᱞ ᱞᱮᱠᱷᱟᱱ ᱧᱮᱞᱚᱜ-ᱟ ᱢᱤᱫᱴᱟᱝ  ᱪᱮᱬᱮ  ᱨᱮᱱᱟᱜ ᱪᱤᱛᱟ.ᱨ |ᱯᱟᱞᱮᱱ  ᱩᱱᱤ ᱪᱮᱬᱮ ᱫᱚᱭ ᱦᱩᱭ ᱠᱚᱜ-ᱟ ᱦᱟᱸᱥ ᱦᱟᱺᱥᱞᱤ ᱪᱮᱬᱮ ᱜᱮ| ᱦᱟᱸᱥ ᱦᱟᱺᱥᱞᱤ  ᱪᱮᱬᱮ ᱵᱤᱞᱤ ᱠᱷᱚᱱᱟᱜ ᱜᱮ ᱯᱤᱞᱪᱩ ᱦᱟᱲᱟᱢ ᱛᱟ.ᱠᱤᱱ ᱫᱚᱠᱤᱱ ᱡᱟᱱᱟᱢ ᱞᱮᱱᱟ ᱟᱨ ᱩᱱᱠᱤᱱ  ᱫᱚᱦᱚ  ᱞᱟ.ᱜᱤᱫ ᱜᱮ ᱠᱤᱪᱩᱣᱟ. ᱨᱟᱫᱫᱚ ᱯᱟᱛᱟᱞ ᱠᱷᱚᱱᱟᱜ ᱦᱟᱥᱟᱭ ᱵᱩᱰᱨᱩᱡ ᱨᱟᱠᱟᱵ ᱞᱮᱫ-ᱟ| ᱚᱱᱟᱛᱮ ᱚᱱᱰᱮ ᱨᱟᱠᱟᱵ ᱟᱠᱱ ᱚᱛ ᱦᱟᱥᱟ ᱨᱮᱱᱟᱜ ᱪᱤᱛᱟ.ᱨ ᱦᱟᱸᱥ  ᱦᱟᱺᱥᱞᱤ ᱪᱮᱬᱮ ᱞᱮᱠᱟᱜᱮ ᱧᱮᱞᱚᱜ-ᱟ|ᱚᱛ ᱦᱟᱥᱟ ᱪᱮᱛᱟᱱ ᱨᱮ ᱵᱩᱨᱩ ᱞᱚᱫᱚᱢ  ᱵᱮᱱᱟᱣᱮᱢᱟ ᱟᱨ ᱚᱱᱰᱮᱜᱮᱠᱤᱱ ᱛᱟᱦᱮᱸ ᱠᱟᱱᱟ ᱯᱤᱞᱪᱩ ᱦᱟᱲᱟᱢ ᱟᱨ ᱯᱤᱞᱪᱩ ᱵᱩᱰᱷᱤ|ᱯᱤᱞᱪᱩ ᱨᱤᱱ ᱜᱤᱫᱨᱟ. ᱠᱚ ᱡᱟᱱᱟᱸ ᱠᱟᱠᱮ ᱦᱟᱨ ᱵᱩᱨᱩᱭᱮᱱ ᱠᱷᱟᱱ England ᱨᱮᱱᱟᱜ ᱞᱚᱫᱽᱢᱟ ᱵᱩᱨᱩ ᱠᱷᱚᱱ ᱫᱚᱠᱮ ᱟᱬᱜᱚ ᱦᱮᱡ ᱮᱱᱟ ᱟᱨ ᱚᱱᱟ ᱥᱤᱨ ᱨᱳ ᱢᱮᱱᱟᱜ ᱟᱠᱟᱫ ᱱᱤᱛᱚᱜᱟᱜ ᱴᱷᱟᱶ ᱡᱚᱨᱢᱟᱱ (German)ᱥᱮᱱ ᱠᱚ ᱢᱚᱦᱸᱰᱟ ᱤᱫᱤᱭᱮᱱᱟ ᱟᱨ  England ᱛᱟᱭᱱᱚᱢ ᱫᱚ ᱡᱚᱨᱢᱟᱱ ᱨᱮᱠᱚ ᱛᱟᱦᱮᱸᱭᱮᱱᱟ|[ref :book-nagam dahar re cha.i garh,champa farh ar senahor by Gopal soern(page1-2-3)]